Diari Oficial de la Generalitat Valenciana


Sumari del DOGV 3483, del 28-04-1999 (1999/3547)

Resolució de la convocatòria número 2/1998, per a la provisió del lloc de treball de cap de la Secció de Secretaria General.
----------------------------------------------------------------------------------------------------------------------------

### Dades del document

Número de DOGV
:   3483

Data del DOGV
:   28-04-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/3547


Organisme emissor
:   Consell Metropolita de l'Horta

Tipus de document
:   Anunci

Resolució de la convocatòria número 2/1998, per a la provisió del lloc de treball de cap de la Secció de Secretaria General. [1999/X3547]
  
En la sessió extraordinària de l'Assemblea del Consell Metropolità de l'Horta, realitzada amb data 25 de març de 1999, s'hi va adoptar l'acord següent:
  
D'acord amb el dictamen favorable de la comissió informativa d'Hisenda, Comptes i Governació, i d'acord també amb el dictamen favorable de la Comissió Executiva, i vist l'expedient relatiu a la Convocatòria 2/1998 (DOGV núm. 3.315, de 25.08.1998, i BOP núm. 179, de 30.08.1998), l'objecte del qual és la provisió pel sistema de concurs del lloc de treball de cap de la Secció de Secretaria General, vacant en aquest Consell Metropolità de l'Horta, així com les actes del tribunal avaluador i d'altra documentació incorporada a aquest.
  
Vist que, tramitat el corresponent procés de provisió, amb data 10 de novembre passat, el tribunal avaluador eleva proposta definitiva d'adjudicació del lloc esmentat a la senyor Ana Cristina García Piquer (DNI núm. 77985542), amb una puntuació final de 16,45 punts, per ser la concursant que, havent participat en totes les actuacions que es contemplen i requereixen les bases de la convocatòria, ha obtingut les puntuacions mínimes exigides i, en conseqüència, la major puntuació final.
  
Vist que els concursants, la senyora María Gabriela Abeledo Gómez (DNI núm. 49896413) i el senyor José María Marugán Gacimartín (DNI núm. 90408253), foren exclosos d'aquest procés, mitjançant acord adoptat pel tribunal avaluador per la seua incompareixença al tràmit preceptiu de l'entrevista, per a la qual havien estat citats personalment.
  
Vist que s'han publicat al tauler d'anuncis d'aquesta corporació els acords assolits pel tribunal avaluador; s'han comunicat als tres participants les puntuacions atorgades en cada un dels apartats de valoració del concurs, així com els motius d'exclusió de dos concursants; i s'ha concedit a tots ells el termini de deu dies hàbils, a l'objecte que poguessen al·legar i justificar allò que estimaren convenient davant de l'òrgan avaluador.
  
Atés que, de conformitat amb el que estableixen els articles 17 de la Llei 4/1995, de 16 de març, de la Generalitat Valenciana; article 102.2 de la Llei 7/1985, de 2 d'abril, i articles 50.8 i 70.8 del Reial Decret 2.568/1986, de 28 de novembre, correspon a l'assemblea de la Corporació resoldre motivadament els concursos per a la provisió dels llocs de treball que es convoquen.
  
L'assemblea, per unanimitat, adopta l'acord següent:
  
1r. Atenent la proposta definitiva formulada el 10 de novembre de 1998 pel Tribunal Avaluador, corresponent a la Convocatòria 2/1998, que confirma allò acordat en sessió de 22 d'octubre anterior, l'Assemblea del Consell Metropolità de l'Horta resol el concurs designant per a cobrir el lloc de cap de la Secció de Secretaria General (grup A, nivell 24 de complement de destinació i complement específic C), vacant en aquesta Corporació, la concursant senyora Ana Cristina García Piquer (DNI núm. 23919984), amb una puntuació total de 16,45 punts.
  
2n. El cessament en el seu actual lloc de treball es produirà l'últim dia del mes en què es publique aquesta resolució en el Diari Oficial de la Generalitat Valenciana.
  
3r. La presa de possessió del nou lloc de treball tindrà lloc el primer dia hàbil següent al dia del cessament.
  
4t. Notificar aquesta resolució a la funcionària designada.
  
5é. Autoritzar la Presidència de la Corporació a l'objecte que realitze les actuacions necessàries per tal que aquest acord siga publicat en els diaris oficials corresponents, donant compte del resultat de la convocatòria a la Conselleria d'Economia, Hisenda i Administració Pública de la Generalitat Valenciana als efectes oportuns i, de manera especial, per tal que procedisca a les anotacions pertinents en el Registre de Personal, de conformitat amb el Conveni subscrit en matèria de funció pública única.
  
6é. Contra aquest acord que, segons el que preceptua l'article 109 de la Llei de Règim Jurídic de les Administracions Públiques i del Procediment Administratiu Comú, posa fi a la via administrativa, hom pot interposar recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquest acord, de conformitat amb el que disposa l'article 46 en relació amb l'article 10 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga interposar-s'hi qualsevol altre recurs que s'estime procedent.
  
Cosa que fem pública perquè en prengueu coneixement i als efectes adients.